Hurricane (שיר של עדן גולן)

"Hurricane" (בעברית: "הוריקן") הוא סינגל שהוקלט על ידי הזמרת-יוצרת הישראלית עדן גולן. הוא יצא לאור ב-10 במרץ 2024 וייצג את ישראל באירוויזיון 2024, שהתקיים במאלמה שבשוודיה, שם זכה במקום החמישי.

== תחרות הזמר של האירוויזיון ==
עדן גולן, נציגת ישראל באירוויזיון 2024 וזוכת עונת העשור של "[[הכוכב הבא לאירוויזיון"]]

=== בחירת הזמרת ===
ב-5 ביוני 2023 אישר תאגיד השידור הישראלי את השתתפותו באירוויזיון 2024, והכריז כי שיטת בחירת הנציג תיעשה דרך עונתה העשירית של "הכוכב הבא לאירוויזיון".<ref></ref>

בשלהי 2023 שודר האודישן של גולן ל"כוכב הבא", בו ביצעה את "Rise Up" של אנדרה דיי, לראשונה בתולדות התוכנית, צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. גולן דורגה במקום הראשון, ונבחרה לייצג את ישראל באירוויזיון 2024.

=== בחירת השיר ===
מיד לאחר זכייתה של גולן בתחרות, שיגר תאגיד השידור הישראלי ללמעלה מ-30 יוצרים ישראליים הזמנות לכתוב ולהגיש שיר לוועדה מקצועית. ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון. נקבע כי לא תהיה הגבלה לשפה בה ייכתב השיר, אולם לראשונה נוסף גם תנאי שקבע כי עליו "לכלול לכל הפחות משפטים גם בשפה העברית". את השירים היה ניתן להגיש עד 11 בפברואר 2024, והשיר יפורסם במרץ. ב-17 בפברואר 2024 פרסם התאגיד שוועדה מקצועית בחרה את השיר שייצג את ישראל באירוויזיון. "Hurricane" מבוסס על לחנו של "October Rain", השיר הראשון שנשלח על ידי ישראל לאישור האיגוד השידור האירופי ונפסל. ב-19 בפברואר פורסם על סכסוך בין יוצרי השיר. תחילה כתבו את "October Rain" קרן פלס ואבי אוחיון, וסתיו בגר הצטרף אליהם בשלב מאוחר יותר. בגר דרש לקבל קרדיט ככותב, ואילו אוחיון התנגד לכך נחרצות.

על-אף המחלוקות, לא יהיה ניתן למשוך שיר שהוגש לאיגוד השידור האירופי במטרה לבחון את כשירותו להשתתף בתחרות (כלומר, אינו מכיל מסרים פוליטיים או לא-ראויים). באתר Euromix הישראלי נחשף שהושגה פשרה בין היוצרים, שעל פיה יקבל בגר קרדיט על הלחן ועל ההפקה. ב-20 בפברואר חשף העיתונאי ערן סויסה שכמה מהיוצרים ששלחו שיר לבחינת הוועדה המקצועית של תאגיד השידור הישראלי כאן חשו כי הם רומו. לטענתם, הבחירה הייתה צפויה מראש, שכן בגר מיוצג בסשן 42 כמו עדן גולן המבצעת, ואילו פלס היא ידידה ותיקה של יואב צפיר ושל טמירה ירדני מהפקת "הכוכב הבא לאירוויזיון". הפזמונאית חמוטל בן זאב, שכתבה בעברה את "עולה עולה" ואת "אמן", הצהירה: . מכאן נמסר בתגובה: .

ב-21 בפברואר, עוד בטרם נחשף השיר לציבור, נודע כי ייתכן שאיגוד השידור האירופי יפסול את השיר מהשתתפות באירוויזיון בשל תוכנו, הקשור למתקפת הפתע על ישראל ב-7 באוקטובר 2023, שהובילה למלחמת חרבות ברזל, ופורש על ידי האיגוד כפוליטי. תאגיד השידור הישראלי הצהיר כי הוא . ב-22 בפברואר נחשפו מילותיו של השיר. שר התרבות מיקי זוהר הצהיר בפני איגוד השידור האירופי כי . לבסוף, גם השיר "October Rain" וגם "Dance Forever", שהגיע למקום השני בבחירה הפנימית של הוועדה, נפסלו על ידי ה-EBU.

ב-3 במרץ נודע כי תאגיד השידור הישראלי ישנה את מילותיו של "October Rain", על מנת שיעמוד בכללי איגוד השידור האירופי. מאוחר יותר באותו היום נחשף כי שם השיר שונה ל-"Hurricane". באותו היום ביקש ה-EBU מיוצרי השיר לשנותו פעמיים נוספות. ב-5 במרץ הגישו מטעם כאן את גרסתו הסופית של "Hurricane" לאישורו של איגוד השידור האירופי. הוא אושר להשתתפות באופן רשמי ב-7 במרץ. מילות השיר ברובן הן מילות השיר המקורי, כאשר השינוי המרכזי הוא במשפטים בעברית החותמים את השיר.

ב-10 במרץ הוצג השיר והקליפ הרשמי בערוץ כאן 11.<ref name=":1" />

=== באירוויזיון ===
ישראל שובצה לחלקו השני של חצי הגמר השני, שנערך ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה כמדינה ה-14, לפני נורווגיה ואחרי אסטוניה. והעפילה לגמר.<ref></ref> בגמר, השיר זכה במקום השני בהצבעת הקהל ובמקום החמישי בדירוג הכולל.

=== אחרי האירוויזיון ===
ב-18 במאי ביצעה גולן את הגרסה המקורית לשיר "October Rain" בכיכר החטופים והנעדרים.

== ניתוח השיר ==
גרסת השיר המוקדמת "הגשם של אוקטובר" התייחסה לתחושות בישראל לאחר מתקפת השבעה באוקטובר. בשל התערבות איגוד השידור האירופי, מילות השיר שונו, והוסרו ממנו אזכורים פוליטיים.<ref name=":0"></ref> בעוד שבגרסה המוקדמת היו כמה שורות שנכתבו בגוף רבים, בגרסה המתוקנת השיר מדבר בגוף ראשון על סערת רגשות של בחורה צעירה, שליבה נשבר. המעבר מגוף רבים לגוף ראשון מטשטש את הקשר בין השיר לבין החוויה הישראלית.<ref name=":0" />

== וידאו קליפ ==
הקליפ לשיר הוריקן הופק תוך שלושה שבועות, על-ידי מורן בויס. אופיר פרץ הוא הבמאי, יונתן קובץ הצלם, אור טוביאס העורך, מיכאל ששון על הארט, ואביחי חכם על הכוריאוגרפיה. בשל הסודיות, הקליפ צולם באולפן והוא מציג שלוש סצנות. פרץ סיפר שבמהלך העבודה הוא ניסה שלא לקשר בין הדימויים הוויזואליים שבקליפ לבין פסטיבל נובה והמלחמה.<ref name=":2" /> בקליפ מוצג עץ הפוך, המייצג דימוי מהקבלה של האדם היהודי ששורשיו נטועים בשמיים. בקליפ יש מאבק בין החושך לאור, כאשר האור מנסה להיכנס ללא הצלחה. הקליפ מסתיים בשמש זורחת המייצגת את האור שמנצח את החושך.

היו שמצאו סמליות בקליפ למתקפת השבעה באוקטובר, גם בבגדיה של עדן בקליפ. בתחילת הקליפ הרקדנים לובשים לבן, שיכול לייצג את שמחת תורה. בסיום הקליפ הם לובשים שחור, המייצג את האבל והכאב. החור הקטן במרכז הגופייה יכול לייצג פגיעת ירי. קשירת הקולר של הגופיה של עדן יכולה להזכיר את סיכת החטופים.

== ביקורת ודירוג ==
בישראל זכה השיר בעיקר לביקורות חיוביות. מורן טרנטו מלר ממעריב הגדירה את השיר כחזק, עוצמתי ובולט בנוף השירים הקצביים והקרקסיים שנפוצים בתחרות של 2024. אבישי סלע בטיים אאוט קרא לשיר "בלדת פופ טובה ואיכותית". לדבריו, השיר יפהפה, דרמטי, אך לא מלנכולי מדי.<ref></ref> שירה נאות מהארץ אמרה שהשיר הוא בלדה עוצמתית.

מספר זמרים ישראליים כמו נטע ברזילי, מיכאל בן דוד, רן דנקר ושפיטה פרסמו תגובות אוהדות לשיר.<ref></ref>

בן שלו מהארץ, לעומת זאת, קרא ליומרה של השיר לייצג את ישראל "נלעגת ואבסורדית". לטענתו, השיר שוכתב כך שלא יאמר דבר. לטענת שלו, בשיר הוריקן אין סממנים ישראליים, ובכך הוא שונה מהשיר Toy והשיר יוניקורן, שייצגו את ישראל בהצלחה בשנים האחרונות. שלו ביקר גם את הלחן של השיר וטען שהוא "נדוש לחלוטין מבחינה מלודית, הרמונית וקצבית." לטענת שלו, השירה של עדן גולן היא טובה ומתאימה לסגנון השיר. למרות שהשירה של גולן לא מתאמצת, לטענתו היא מצועצעת.

ניר וולף מישראל היום קרא להוריקן "שיר קטן ובינוני". השיר, בעיניו, הוא "בלדה קודרת וריקנית".

דודי פטימר מהג'רוזלם פוסט אמר שהשיר משעמם וחסר השראה, ושהוא יגרום לישראל לבייש את עצמה על במת האירוויזיון.<ref></ref> פטימר העביר ביקורת גם על מיעוט הטקסט בעברית במילות השיר, בתקופה בה צריך להדגיש את קיומה של ישראל.

באמצע מרץ, השיר הוריקן דורג במקום השישי בהשמעות בספוטיפיי מבין שירי האירוויזיון המתחרים בשנת 2024.<ref></ref> לאחר שהשיר עלה לגמר הוא דורג בטבלת ההימורים במקום הרביעי.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור "Hurricane"
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|10 במרץ 2024
|הורדה דיגיטלית • הזרמת מוזיקה
|Session42
|<ref></ref><ref></ref>
|}

== ראו גם ==
* ישראל באירויזיון
* ישראל באירויזיון 2024

== קישורים חיצוניים ==

* 
* 

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי ישראל באירוויזיון
קטגוריה:שירים באנגלית
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי קרן פלס
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי קרן פלס
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:מחלוקות במוזיקה